ไม่ได้ค่าจ้างก็ผิด ดาราโพสต์ ภาพคู่ ขวดเบียร์
ฝ่ายตำรวจยืนยันแล้ว สธ.นัด5หน่วยงานถก วางแนวทางสอบสวน,หมอสมาน นัดคณะทำงานพิเศษร่วมระดมสมอง ถกแนวทางสืบสวนสอบสวนดาราโพสต์ภาพคู่ขวดเบียร์โจ๋งครึ่ม 16 ต.ค. พร้อมกำหนดวันเรียกลอต 2 เข้าให้ปากคำเพิ่ม ขีดเส้นกลางเดือน พ.ย. เรียกดาราได้ครบ ส่วนดาราและผู้เกี่ยวข้องลอตแรก ที่จะเข้ามาให้ข้อมูลในวันที่ 19 ต.ค. มีต๊อด ดีเจเพชรจ้า ดีเจภูมิ วีเจวุ้นเส้น หญิงแย้ เนย เนโกะจัมพ์ แยม เนโกะจัมพ์ และวีเจจ๋า,นพ.สมาน ฟูตระกูล ผอ.สำนักงานคณะกรรมการควบคุมเครื่องดื่มแอลกอฮอล์ กรมควบคุมโรค กระทรวงสาธารณสุข กล่าวถึงความคืบหน้า การส่งหนังสือเรียกดารา นักแสดง นักจัดรายการวิทยุ หรือดีเจ รวมถึงผู้ที่มีชื่อเสียงทางสังคม โพสต์ภาพตัวเองคู่กับเครื่องดื่มแอลกอฮอล์ ยี่ห้อหนึ่งเผยแพร่ผ่านอินสตาแกรมส่วนตัว 30 คน เข้าข่ายกระทำความผิดตามมาตรา 32 พ.ร.บ.ควบคุมเครื่องดื่มแอลกอฮอล์ พ.ศ.2551 เข้ามาชี้แจง ว่า ขณะนี้ดาราทั้ง 8 คนยังไม่มีใครตอบกลับมา เนื่องจากหนังสือน่าจะถูกส่งถึงทั้ง 8 คนในวันที่ 15 ต.ค. เพราะเพิ่งจะส่งหนังสือไปให้ดาราเมื่อวันที่ 14 ต.ค. เนื่องจากติดที่กระบวนการทางกฎหมาย,นพ.สมานกล่าวด้วยว่า การส่งจดหมายใช้ 2 วิธีหลัก คือ 1.ส่งไปทาง EMS และ 2.ให้เจ้าหน้าที่นำหนังสือไปส่งถึงที่บ้านของดารา คาดว่าในวันที่ 16 ต.ค. จะได้รับการตอบรับจากทุกคน เพราะเป็นวันสุดท้ายที่สำนักงานคณะกรรมการควบคุมเครื่องดื่มฯกำหนดให้ตอบรับกลับมา นอกจากนั้น ในวันที่ 16 ต.ค. คณะทำงานพิเศษ จะมีการประชุมร่วมกันที่กรมควบคุมโรค วางแนวทางการสืบสวนสอบสวนดาราว่าจะใช้เกณฑ์ใดบ้างในการสืบสวนสอบสวน โดยจะมีตัวแทนจาก 5 ส่วนหลัก ได้แก่ สำนักงานคณะกรรมการควบคุมเครื่องดื่มฯ ที่ปรึกษาด้านกฎหมายจากสำนักงานอัยการสูงสุด สำนักงานตำรวจแห่งชาติ กองบังคับการปราบปรามการกระทำความผิดเกี่ยวกับการคุ้มครองผู้บริโภค และผู้เชี่ยวชาญฝ่ายการตลาด เข้าร่วมหารือเพื่อวางแนวทางร่วมกัน,ผอ.สำนักงานคณะกรรมการควบคุมเครื่องดื่มแอลกอฮอล์ กล่าวอีกว่า ในการประชุมร่วมกัน จะมีการหารือถึงการกำหนดวันเพื่อเชิญตัวดารา ที่เหลืออีก 22 คน เข้ามาชี้แจงด้วย โดยคาดว่าลอตที่ 2 จะมีการส่งหนังสือให้ดารา ได้รับทราบก่อนล่วงหน้าประมาณ 1-2 สัปดาห์ แต่ในลอตที่ 2 จะเรียกกี่คนก็ต้องรอดูการเข้าให้ข้อมูลของลอตแรกในวันที่ 19 ต.ค. ก่อนว่า แต่ละคนจะใช้เวลาในการชี้แจงนานเท่าใด แต่ตั้งเป้าว่าจะเรียกดาราทั้งหมด เข้ามาชี้แจงได้ครบภายในกลางเดือน พ.ย. ในการให้ดาราลอตแรก เข้ามาให้ข้อมูลในวันที่ 19 ต.ค. จะแบ่งเป็นช่วงเช้า 3 คน คือ ต๊อด ดีเจเพชรจ้า และดีเจภูมิ ส่วนช่วงบ่าย 5 คน คือ วีเจวุ้นเส้น หญิงแย้ เนย เนโกะจั้ม แยม เนโกะจั้ม และวีเจจ๋า,วันเดียวกัน พล.ต.ท.สุวิระ ทรงเมตตา ผู้ช่วย ผบ.ตร. กล่าวว่า กรณีดาราโพสต์ภาพกับขวดเครื่องดื่มมีแอลกอฮอล์ ที่กรมควบคุมโรค จะให้ตำรวจเข้าไปร่วมสอบสวนด้วยนั้น ขณะนี้รอคำสั่งจาก พล.ต.อ.พงศพัศ พงษ์เจริญ รอง ผบ.ตร. ให้เข้าร่วม โดย บก.ปคบ.จะเป็นหน่วยงานที่เข้าไปร่วมสอบสวน มี พ.ต.อ.อังกูร คล้ายคลึง รอง ผบก.ปคบ. เป็นหัวหน้าคณะพนักงานสอบสวน และประสานงานกับกรมควบคุมโรค ประเด็นที่จะสอบสวนดาราที่เกี่ยวข้องนั้น คือ 1.รู้ตัว หรือมีสติไหม ขณะกระทำ 2.มีเหตุหรือมีมูลจูงใจอะไรให้ทำ 3.กระทำการอย่างไรบ้าง ส่วน ประเด็นใดจะเพิ่มต้องแล้วแต่กรมควบคุมโรคฯ เป็นผู้สอบร่วม,ผู้ช่วย ผบ.ตร.กล่าวด้วยว่า กรณีดาราที่เกี่ยวข้องอ้างว่า โพสต์กับเครื่องดื่มแอลกอฮอล์ ไม่ได้รับค่าจ้าง แต่โพสต์เพราะมีเพื่อนและพรรคพวกขอให้ถ่ายรูปและโพสต์ลงโซเชียล ต้องบอกว่ายังไงก็มีความผิด เพราะถือว่าการกระทำดังกล่าวมีเหตุผิด พ.ร.บ. ควบคุมแอลกอฮอล์ฯ ตาม ม.32 ที่ห้ามไม่ให้ผู้ใดโฆษณาชวนเชื่อทั้งโดยตรงหรือโดยอ้อม ห้ามมิให้ผู้ใดโฆษณาเครื่องดื่มแอลกอฮอล์หรือแสดงชื่อ หรือเครื่องหมายแอลกอฮอล์อันเป็นการอวดอ้างสรรพคุณหรือชักจูงใจให้ผู้อื่นโดยตรงหรือโดยอ้อม การโฆษณาหรือประชาสัมพันธ์ใดๆ
หมอสมาน นัดคณะทำงานพิเศษร่วมระดมสมอง ถกแนวทางสืบสวนสอบสวนดาราโพสต์ภาพคู่ขวดเบียร์โจ๋งครึ่ม 16 ต.ค. พร้อมกำหนดวันเรียกลอต 2 เข้าให้ปากคำเพิ่ม ขีดเส้นกลางเดือน พ.ย. เรียกดาราได้ครบ ส่วนดาราและผู้เกี่ยวข้องลอตแรก
ข่าวหน้า1,สมาน ฟูตระกูล,ดาราโพสต์ภาพ,เครื่องดื่มแอลกอฮอล์,ดาราโพสต์ภาพคู่ขวดเบียร์,ไม่ได้ค่าจ้าง,มีความผิด,ผิดกฎหมาย,ดารา,นักแสดง,ข่าว,ไทยรัฐออนไลน์